2 uutta painomateriaalia jotka helpottavat elämääsi – Printlanti
Liimajäämien raaputtaminen lasista tai painavien vinyylien varovainen rullaaminen taitosten välttämiseksi tuskin ovat kenenkään mielipuuhaa kampanjan tai tapahtuman päätteeksi. Printlantin oma Painomatkailija onkin löytänyt pari erinomaista uutta tuotetta, joiden helppokäyttöisyys on tervetullut lisäys painoalalle.
Esittelyssä Woveno-kangas, joka haastaa perinteiset vinyylit kevyellä mutta kestävällä materiaalilla, sekä Easy Dot -teippi, jonka avulla ikkunamainokset ja teippaukset hoituvat entistä helpommin.
Kevyt ja ympäristöystävällinen Woveno-kangas
Taloudellisempi sekä vihreämpi vaihtoehto PVC-umpivinyylille ja -verkkovinyylille. Woveno tehdään kuitukankaasta, joka sallii sen taittamisen ja varastoinnin pieneenkin tilaan. Aiemmin vinyyli on ollut luottoratkaisu varsinkin ulkomainontaan järeän rakenteensa puolesta, mutta Wovenon kehittynyt värintoisto pitää laatunsa pakkasellakin, eikä materiaali kankaan ansiosta heijasta valoa. Kevyt Woveno painaa neliömetriltä yli kolme kertaa vähemmän kuin umpivinyyli, joten ero on huomattava isommissa erissä.
Painomatkailijan muistiinpanot:
100% polyester-kuitukangas, ei PVC-materiaalia.
Max. leveys: 3200 mm.
Woveno 130 g / m²
PVC-umpivinyyli 450 g / m²
Verkkovinyyli 340 g / m², eli kangas on merkittävästi kevyempi.
Kehittynyt väritoisto: Painoväri imeytyy kankaan sisään ja näkyy pysyvästi kirkkaana myös Suomen säässä.
Materiaali ei kiillä tai heijasta valoa. Erinomainen näkyvyys sisätiloissa ja messuhalleissa.
Helppo käsitellä, varastoida ja kuljettaa. Kankaaseen ei tule taitoksia tai ryppyjä.
Jälkikäsittely: Purjerenkaat, vahvistukset, kujat. Mahdollista ommella useasta palasta.
Helposti asennettava Easy Dot -tarra
Ikkunamainosten tai kampanjateippien asentaminen on tehty nyt todella helpoksi. Easy Dot -tarran pistekuvioinnin välissä ilma virtaa vapaasti ehkäisten kuplien muodostumista, samalla säilyttäen tartuntapisteiden vahvuuden. Lopputuloksena on täydellisen tasainen tarra jonka asennukseen ei tarvitse edes työkaluja. Käytä Easy Dot -pisteliimatarraa ikkunoihin, seiniin tai vaikka messupaneeleihin. Printlanti tarjoaa tarraa mattavalkoisena tai läpinäkyvänä.
Pistekuvioidun liiman ansiosta tuote on erittäin helppo asentaa, asettaa uudelleen sekä poistaa ilman liimajäämiä.
Tarran asennus ei vaadi työkaluja.
Hyvä vaihtoehto esimerkiksi staattiselle tarralle.
Tarra on M1- ja B1-sertifioitu ja se sopii tulostettavaksi UV-, liuotin- sekä lateksitulostimilla.
Valikoimassa mattavalkoinen ja läpinäkyvä teippi.
Soveltuu väliaikaiseen viestintään, messuille ja kampanjointiin sisätiloissa.
Haluatko tietää lisää Woveno-kankaasta tai Easy Dot -tarrasta?
Printlantin printtimanagerit vastaavat mielellään kaikkiin kysymyksiisi.
Kuinka valmistautua messuille? Teimme EU:n puheenjohtajuudesta jotain käsin kosketeltavaa